CELEX: 32016R0896
Language: fi
Date: 2016-06-08 00:00:00
Title: Komission täytäntöönpanoasetus (EU) 2016/896, annettu 8 päivänä kesäkuuta 2016, rautanatriumtartraattien hyväksymisestä kaikkien eläinlajien rehun lisäaineena (ETA:n kannalta merkityksellinen teksti)

9.6.2016   
            
            
               FI
            
            
               Euroopan unionin virallinen lehti
            
            
               L 152/3
            
         KOMISSION TÄYTÄNTÖÖNPANOASETUS (EU) 2016/896,
   annettu 8 päivänä kesäkuuta 2016,
   rautanatriumtartraattien hyväksymisestä kaikkien eläinlajien rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
            
         
               (2)
            
            
               Rautanatriumtartraattien hyväksyntää koskeva hakemus on tehty asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee rautanatriumtartraattien hyväksymistä kaikkien eläinlajien rehun lisäaineena, joka luokitellaan lisäaineluokkaan ”teknologiset lisäaineet”.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 30 päivänä huhtikuuta 2015 antamassaan lausunnossa (2), että asianomaiset valmisteet eivät ehdotetuissa käyttöolosuhteissa vaikuta haitallisesti eläinten tai ihmisten terveyteen eivätkä ympäristöön. Elintarviketurvallisuusviranomainen totesi myös, että valmisteet saattavat osoittautua tehokkaiksi paakkuuntumisenestoaineiksi suolassa. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmistä, joilla rehun lisäaine määritetään rehusta.
            
         
               (5)
            
            
               Rautanatriumtartraattien arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.
            
         
               (6)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”teknologiset lisäaineet” ja funktionaaliseen ryhmään ”paakkuuntumisenestoaineet” kuuluva, liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä kesäkuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 268, 18.10.2003, s. 29.
   
      (2)  EFSA Journal (2015); 13(5):4114.
   
      LIITE
      
                  Lisäaineen tunnistenumero
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmät
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg tehoainetta/kg NaCl
               
            
                  
                     Teknologiset lisäaineet: paakkuuntumisenestoaineet
                  
               
            
                  1i534
               
               
                  Rautanatriumtartraatit
               
               
                  
                     Lisäaineen koostumus:
                  
                  Vesiliuos, jossa on natriumtartraattien ja rauta(III)kloridin kompleksoinnista saatuja tuotteita ≤ 35 painoprosenttia
                  
                     Tehoaineen kuvaus:
                  
                  D(+)-, L(-)- ja meso-2,3-dihydroksibutaanidihapon ja rauta(III):n kompleksoinnista saatu tuote
                  
                               
                           
                           
                              Suhde: rauta: meso-tartraatti 1:1
                           
                        
                               
                           
                           
                              Suhde: rauta: tartraatti-isomeerien summa 1:1,5
                           
                        CAS-numero: 1280193-05-9
                  Fe(OH)2C4H4O6Na
                  
                               
                           
                           
                              Kloridi: ≤ 25 %
                           
                        
                               
                           
                           
                              Oksalaatit: ≤ 1,5 %, oksaalihappona ilmaistuna
                           
                        
                               
                           
                           
                              Rauta: ≥ 8 % rauta(III)
                           
                        
                     Analyysimenetelmä
                      (1)
                  
                  Meso-tartraatin ja D(-), L(+)-tartraattien määrittäminen rehun lisäaineessa:
                  
                              —
                           
                           
                              korkean erotuskyvyn nestekromatografia refraktioindeksidetektorilla (HPLC-RI);
                           
                        Raudan kokonaismäärän määrittäminen rehun lisäaineesta:
                  
                              —
                           
                           
                              induktiivisesti kytkettyyn plasmaan perustuva atomiemissiospektrometria (ICP-AES) EN – 15510; tai
                           
                        
                              —
                           
                           
                              induktiivisesti kytkettyyn plasmaan perustuva atomiemissiospektrometria (ICP-AES) painehajotuksen jälkeen – EN 15621; tai
                           
                        
                              —
                           
                           
                              induktiivisesti kytkettyyn plasmaan perustuva atomiemissiospektrometria (ICP-AES) EN – 11885; tai
                           
                        
                              —
                           
                           
                              atomiabsorptiospektrometria AAS (EN ISO 6869); tai
                           
                        
                              —
                           
                           
                              atomiabsorptiospektrometria (AAS) – komission asetus (EY) N:o 152/2009 (2); sekä
                           
                        Natriumin kokonaismäärän määrittäminen rehun lisäaineesta:
                  
                              —
                           
                           
                              induktiivisesti kytkettyyn plasmaan perustuva atomiemissiospektrometria (ICP-AES) EN – 15510; tai
                           
                        
                              —
                           
                           
                              induktiivisesti kytkettyyn plasmaan perustuva atomiemissiospektrometria (ICP-AES) painehajotuksen jälkeen – EN 15621; tai
                           
                        
                              —
                           
                           
                              induktiivisesti kytkettyyn plasmaan perustuva atomiemissiospektrometria (ICP-AES) EN – 11885; tai
                           
                        
                              —
                           
                           
                              atomiabsorptiospektrometria AAS (EN ISO 6869); sekä
                           
                        Kloridin kokonaismäärän määrittäminen rehun lisäaineesta:
                  
                              —
                           
                           
                              titrimetria – asetus (EY) N:o 152/2009 tai ISO 6495.
                           
                        
               
                  Kaikki eläinlajit
               
               
                  —
               
               
                  —
               
               
                  —
               
               
                  
                              1.
                           
                           
                              Lisäainetta käytetään ainoastaan natriumkloridissa (NaCl)
                           
                        
                              2.
                           
                           
                              Suositeltava vähimmäisannostus: 26 mg rautanatriumtartraatteja/kg NaCl (vastaa 3 mg rautaa/kg NaCl)
                           
                        
                              3.
                           
                           
                              Suositeltava enimmäisannostus: 106 mg rautanatriumtartraatteja/kg NaCl
                           
                        
               
                  29. kesäkuuta 2026
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports.
      
         (2)  Komission asetus (EY) N:o 152/2009, annettu 27 päivänä tammikuuta 2009, näytteenotto- ja määritysmenetelmistä rehujen virallista valvontaa varten (EUVL L 54, 26.2.2009, s. 1).